Foto: Reuters AQSh rahbari Donald Tramp 1945 yildan beri mamlakatning eng mashhur bo‘lmagan prezidentiga aylandi. Qo‘shma Shtatlarning hozirgi prezidenti ishini qo‘llab-quvvatlash o‘rtacha reytingi 2017 yilning ikkinchi choragida (20 aprel – 19 iyul) 38,8 foizni tashkil etdi. Bu 1945 yilda o‘tkazila boshlangan so‘rovlar tarixida prezidentlik muddatining ikkinchi choragi uchun eng past ko‘rsatkichdir. Bundan Gallup ma’lumotlari darak bermoqda. Trampdan so‘ng eng mashhur bo‘lmagan ikkinchi prezident Bill Klinton bo‘lib qolmoqda, uning reytingi birinchi muddatdagi shu davr uchun 44 foizni tashkil etgan.